จับตาฝ่ายค้านเปิดเวทีอภิปรายไม่ไว้วางใจ : เปิดศึกตะลุมบอน ก่อนฟัดรัฐบาล
ฝุ่นมรณะ PM 2.5 กลายเป็นวิกฤติประจำฤดูกาลของประเทศไทย โดยเฉพาะกรุงเทพฯลมนิ่ง ฤดูหนาวต้นปี ฝุ่นพิษปกคลุมเมืองก็หูตาตื่นกันทีและตามฟอร์มสังคมแบบไทยๆมีอะไรก็ลงที่รัฐบาลไว้ก่อน โทษฝ่ายบริหาร ด่าหน่วยราชการไม่แก้ปัญหา ปล่อยให้ประชาชนเผชิญภาวะอันตรายต่อสุขภาพสถานการณ์แบบที่ บิ๊กตู่ พล.อ.ประยุทธ์ จันทร์โอชา นายกฯและ รมว.กลาโหม ถึงกับออกอาการ ลาน กระแส เกร็งกับอารมณ์สังคมที่พาลด่ารัฐบาลทุกเรื่องวอนอย่าโจมตีรัฐบาล ยืนยันให้ความสำคัญและแก้ปัญหาฝุ่นควันได้ดีกว่าปีที่ผ่านมาที่แน่ๆถึงจุดต้องยกระดับจัด ยาแรง นายวราวุธ ศิลปอาชา รมว.ทรัพยากรธรรมชาติและสิ่งแวดล้อม จ่อเสนอที่ประชุม ครม.ตามผลการประชุมคณะกรรมการควบคุมมลพิษ ชงมาตรการป้องกันและควบคุมสถานการณ์ฝุ่นละออง PM 2.5 ในพื้นที่ กทม.และปริมณฑลโดยสำนักงานตำรวจแห่งชาติจะเป็นผู้ออกกฎข้อบังคับเจ้าพนักงานจราจรทั่วราชอาณาจักรว่าด้วยการกำหนดห้ามรถบรรทุก 10 ล้อขึ้นไป ห้ามเดินรถในเส้นทางถนนวงแหวนกาญจนาภิเษก ในวันคี่โดยเด็ดขาด แต่อนุญาตให้เดินรถเข้ามาในวันคู่ ช่วงเวลา 10.00-15.00 น. ยกเว้นเฉพาะรถ 10 ล้อ บรรทุกอาหารสดเท่านั้นถึงขั้นห้ามรถบรรทุกวิ่งในเมือง รวมถึงการขอความ ร่วมมือข้าราชการ รณรงค์ประชาชนทั่วไปงดใช้รถยนต์ส่วนตัวมาทำงานสัปดาห์ละหนึ่งวันเป็นวาระแห่งชาติที่ทุกคนต้องร่วมมือกัน เสียสละประโยชน์ส่วนตนเพื่อส่วนรวมไม่ใช่ด่าแต่รัฐบาลที่กำลังพระศุกร์เข้าพระเสาร์แทรก โดนถล่มอ่วม ปัญหาวิ่งเข้าชนรับมือเป็นระวิงเพราะอีกด้านก็เป็นสถานการณ์ภัยแล้งขั้นรุนแรงที่ ครม.ต้องอนุมัติงบฯฉุกเฉินแก้ปัญหาเร่งด่วนเฉพาะหน้า มอบหมายให้กระทรวงทรัพยากรธรรมชาติฯไปดำเนินการจัดหาแหล่งน้ำเพื่อการอุปโภค บริโภค ให้ชาวบ้าน รวมถึง น้ำเพื่อการเกษตรให้ชาวไร่ ชาวนา ชาวสวนจัดเป็นวาระแทรกซ้อนเร่งด่วนจากภัยธรรมชาติฝุ่นพิษ ภัยแล้ง มะรุมมะตุ้ม โอกาสที่จะไปกดทับภาวะเศรษฐกิจที่นายสมคิด จาตุศรีพิทักษ์ รองนายกฯ มือเศรษฐกิจ สะท้อนภาพไทยกำลังเผชิญระเบิด 2-3 ลูกใหญ่ๆทั้งภาวะการส่งออกที่ทรุดหนักจากวิกฤติสงครามการค้า การลงทุนโครงการขนาดใหญ่ภายในประเทศที่เคลื่อนตัวช้าทำให้เศรษฐกิจชะงัก แถมด้วยค่าเงินบาทแข็งโป๊กยักตื้นติดกึก ยักลึกติดกัก ปัญหาลามนัวเนียไปหมดขณะที่กฎหมายงบประมาณปี 2563 ที่จะเป็นน้ำหล่อเลี้ยงสำคัญต่อการขับเคลื่อนเศรษฐกิจ ผ่านสภาฯแล้ว ก็ยังต้องรอผ่านวุฒิสภา ตามกระบวนการกว่าจะเบิกจ่ายใช้ได้ก็อาจลากไปถึงเดือนพฤษภาคมกลางปีผลจากการตั้งรัฐบาลล่าช้า ทำให้เหลือเวลาอัดฉีดงบกระตุ้นเศรษฐกิจได้แค่ครึ่งๆกลางๆนอกประเทศก็สะดุดปัญหา ในประเทศก็ชนอุปสรรคสมคิด ฝ่ามรสุมคลื่น ประคองเศรษฐกิจมาได้ระดับนี้ ก็เก่งแล้วโดยเฉพาะกับแนวโน้มการเมืองที่เป็นตัวถ่วงเศรษฐกิจ ฉุดวิกฤติปากท้องชาวบ้าน วันๆมีแต่ข่าวความขัดแย้ง ทะเลาะเบาะแว้ง สถานการณ์เผชิญหน้ารุ่นเก่าหมดฤทธิ์ไป รุ่นใหม่สลับมาเฮี้ยวแทนฉากเก่าหนังม้วนเดิม สถานการณ์ ม็อบชนม็อบ ที่กลับมา รีรัน ฉายซ้ำใหม่ ตามปรากฏการณ์ด้านหนึ่งมวลชน วิ่ง ไล่ ลุง รวมตัวคึกคักที่สวนรถไฟ อีกมุมหนึ่งแนวร่วม เดิน เชียร์ ลุง ก็รวมพลหนาแน่นที่สวนลุมพินีปลากัด โดนจับแยกคนละโหล ยังป้อกันไปป้อกันมาจากม็อบแดงกับม็อบเหลือง พัฒนาเปลี่ยนเป็นม็อบวิ่งไล่ลุงกับม็อบเดินเชียร์ลุงจุดไฟขัดแย้ง ปลุกคนไทยแบ่งข้าง ตีกันไม่เลิกราตามเงื่อนไขสถานการณ์ ดีกรีความร้อนแรงของม็อบ วิ่ง ไล่ ลุง จะล้อตามคดียุบพรรคอนาคตใหม่ที่ช็อตแรกลุ้นกันวันที่ 21 มกราคมนี้ กับปม อิลลูมินาติ พฤติการณ์ล้มล้างการปกครองระบอบประชาธิปไตยต่อเนื่องกันเลย กับช็อตต่อไปว่าด้วยปม ไพร่ห้าพันล้าน นายธนาธร จึงรุ่งเรืองกิจ หัวหน้าพรรคอนาคตใหม่ ปล่อยเงินกู้พรรค 191 ล้านบาท ใช้ในการเลือกตั้งไฮไลต์อยู่ที่คิวหลัง เซียนการเมือง เซียนพนัน ส่วนใหญ่ทุ่มวางเดิมพัน แทงเต็งโอกาสรอดยาก อนาคตใหม่ส่ออนาคตหมดที่แน่ๆตามเหลี่ยมเขี้ยวเซียนจมูกไว กระแสวงในหมู่พรรคร่วมรัฐบาล มีการมองข้ามช็อตไปถึงการเปลี่ยนแปลงสมการในสภาผู้แทนฯ จากคดียุบพรรคอนาคตใหม่จะส่งผลต่อเสียงของฝ่ายรัฐบาลกับฝ่ายค้านรอจังหวะตลาดนัด ส.ส.ค่ายสีส้มเปิดประมูลรองรับยุทธศาสตร์ ช้อนแต้ม เติมเสียงเพิ่มหลักประกันโควตารัฐมนตรีในห้วงสถานการณ์ที่ไม่การันตีโอกาส เปลี่ยนแปลง ในรัฐบาลโดยเฉพาะตามปรากฏการณ์กระเพื่อมหนักภายในพรรคประชาธิปัตย์ที่ได้ชื่อว่า ฝ่ายรัฐบาลอิสระ จากอาการลักปิดลักเปิด ร่วมรัฐบาลแบบไม่เต็มร้อยอีกทางหนึ่งก็ต้องเผชิญภาวะ เลือดไหลไม่หยุด ล่าสุด เป็นคิวของมวยรุ่น เฮฟวีเวท อย่างนายกรณ์ จาติกวณิช อดีตรองนายกฯ และขุนคลัง ได้ร่อนใบลาออกจากสมาชิกพรรค ปชป. ทิ้งเก้าอี้ ส.ส.ปาร์ตี้ลิสต์ชิ่งทางตันในพรรคประชาธิปัตย์ไปแสวงหาเส้นทางใหม่ตอกย้ำภาวะยี่ห้อ ปชป.เละเป็นโจ๊ก ตามสภาพโอกาสฟื้นยาก ตามแนวโน้มสถานการณ์ที่สวนทางกับอาการเฮี้ยวๆที่แท็กทีมกับยี่ห้อภูมิใจไทย ขี่คอ บิ๊กตู่ สร้างอาณาจักรใครอาณาจักรมันทำให้ทีมเศรษฐกิจรัฐบาลพิกลพิการ เดินได้ขาเดียวและนั่นก็ล้อกับกระแส สลับขั้ว ที่กำลังมาแรง กับปรากฏการณ์พรรคพลังประชารัฐจับมือกับพรรคเพื่อไทยตั้งรัฐบาล 2 พรรคใหญ่ บวกกับพรรคชาติไทยพัฒนาและพรรคขนาดเล็ก เป็นรัฐบาลเสียงท่วมท้นเขี่ยทิ้งขาเฮี้ยว ผุดรัฐบาลปรองดองเฉพาะกิจให้ประเทศเดินหน้าการเมืองแบบไทยๆไม่มีอะไรเป็นไปไม่ได้ขึ้นอยู่กับชะตาฟ้าลิขิต พระสยามเทวาธิราชดลบันดาลแต่ก่อนจะไปถึงจุดปาฏิหาริย์ โดยจังหวะการเมืองที่เดินตามโปรแกรมธรรมชาติ ยี่ห้อ พลังประชารัฐ ต้องโรมรันพันตูกับค่าย เพื่อไทย ในศึกอภิปรายไม่ไว้วางใจตามฤกษ์ที่ทีมดูไบประกาศจะนำพรรคร่วมฝ่ายค้านยกขบวนเข้ายื่นญัตติเชือดต่อนายชวน หลีกภัย ประธานสภาผู้แทนราษฎร ในวันที่ 20 มกราคมนี้เวทีเปิดตะลุมบอน ก่อนปิดสมัยประชุมปลายเดือนกุมภาพันธ์และก็ประกาศกันชัดๆแบบที่นายภูมิธรรม เวชยชัย ที่ปรึกษาผู้นำฝ่ายค้าน ระบุเป้าถล่มแบบจัดหนักในการอภิปรายไม่ไว้วางใจอยู่ที่ พล.อ.ประยุทธ์เบอร์หนึ่งฝ่ายบริหาร หัวหน้าทีมเศรษฐกิจ เบอร์หนึ่งคุมตำรวจและความมั่นคงส่วนเป้าเชือดที่จับมัดเป็นพวงร่วมกับนายกฯประกอบด้วยนายสมคิด จาตุศรีพิทักษ์ รองนายกฯ มือเศรษฐกิจ นายวิษณุ เครืองาม รองนายกฯ ฝ่ายกฎหมาย นายดอน ปรมัตถ์วินัย รมว.ต่างประเทศ และ พี่รอง พล.อ.อนุพงษ์ เผ่าจินดา รมว.มหาดไทยอ่านไต๋ได้ไม่ยาก เน้นเป้าทีมโควตาพิเศษของนายกฯ ไม่มีกองกำลัง ส.ส.อารักขาโดยเฉพาะ สมคิด-วิษณุ พ่วงวาระแค้น ถล่มพวกแปรพักตร์ นายใหญ่อย่างไรก็ตาม โฟกัสมันอยู่ตรงจุดกึ๊กๆกั๊กๆยึกยักๆให้กลายเป็นเครื่องหมายคำถาม กับคิวของ พี่ใหญ่ อย่าง บิ๊กป้อม พล.อ.ประวิตร วงษ์สุวรรณ รองนายกฯที่ได้รับการันตีจาก ร.ต.อ.เฉลิม อยู่บำรุง ประธานคณะกรรมการกิจการพิเศษ พรรคเพื่อไทย ในฐานะกุนซือใหญ่ ทีมเชือด ทุบโต๊ะไม่มีการใส่ชื่อ พล.อ.ประวิตร ในบัญชีอภิปรายไม่ไว้วางใจอ้างไม่มีหลักฐานเด็ดพอที่จะลากเอามาขึงพืดได้แต่อีกทาง นายวิสาร เตชะธีราวัฒน์ ส.ส.เชียงราย แกนนำรุ่นใหญ่พรรคเพื่อไทย ก็ยืนกรานยุทธศาสตร์ต้องถล่มทั้งหมด พี่น้อง 3 ป. ถ้าไม่ใส่ชื่อ พล.อ.ประวิตร ในบัญชีต้องตอบประชาชนให้ได้แถมแฉมีการล็อบบี้ผ่านผู้ใหญ่ในพรรคเพื่อไทย แต่เชื่อว่าไม่ใช่ ร.ต.อ.เฉลิมยังไม่ทันอภิปรายรัฐบาล พรรคเพื่อไทยส่อไม่ไว้วางใจกันเองที่สำคัญโดยอาการขัดลำในทีมเชือดพรรคเพื่อไทย มันก็ล้อกับอาการขบเหลี่ยมในทีมงาน นายใหญ่ ที่กระฉอกออกมานอกพรรค ทั้งคิวฟัดกันระหว่าง ร.ต.อ.เฉลิม กับ เจ๊หน่อย คุณหญิงสุดารัตน์ เกยุราพันธุ์ เจ้าแม่เมืองกรุง อาการไม่ลงรอยระหว่าง เจ๊หน่อย กับทีมของนายสมพงษ์ อมรวิวัฒน์ ผู้นำฝ่ายค้าน หัวหน้าพรรคเพื่อไทย สะท้อนสภาวะภายในทีมยุทธศาสตร์ดูไบแตกกันเละลามไปถึง ส.ส.รุ่นใหม่ นัดเลี้ยงปีใหม่ แยกวงใครวงมันว่ากันตามรูปการณ์ ฝ่ายค้านไปกันคนละทาง เกมเชือดสะเปะสะปะตั้งแต่เริ่มทั้งๆที่ตามหลักการของการยื่นญัตติอภิปรายไม่ไว้วางใจ ประชาชนคาดหวังการทำหน้าที่ของฝ่ายค้าน ในการตรวจสอบการทำงานของรัฐบาล ถึงแม้สุดท้ายเลย เสียงฝ่ายค้านจะเอาชนะไม่ได้ แต่ถ้ามีทีเด็ด การอภิปรายมีน้ำหนักให้เชื่อได้ว่าฝ่ายบริหารทำงานทุจริต ผิดพลาดเสียงประชาชนจะช่วยกดดันจนรัฐบาลต้องเปลี่ยนแปลงแต่ตรงกันข้าม ถ้าเวทีอภิปรายเป็นแค่การทำหน้าที่ตามสิทธิรัฐธรรมนูญที่ล็อกไว้ให้แค่นั้นฝ่ายค้านไม่มีทีเด็ด แค่หลอกด่าตีกินรัฐบาลแถมยังส่อใช้คิวเชือดเป็นเกมต่อรองผลประโยชน์ แบบที่ไม่ทันอภิปรายรัฐบาล ก็ไม่ไว้ใจกันเองทำให้ประชาชนระแวง ฝ่ายค้านนั่นแหละที่เสียรังวัด.ทีมการเมือง
เสียงประชาชนจะช่วยกดดันจนรัฐบาลต้องเปลี่ยนแปลง แต่ตรงกันข้าม ถ้าเวทีอภิปรายเป็นแค่การทำหน้าที่ตามสิทธิรัฐธรรมนูญที่ล็อกไว้ให้แค่นั้น ฝ่ายค้านไม่มีทีเด็ด แค่หลอกด่าตีกินรัฐบาล
วิเคราะห์การเมือง,ทีมการเมือง,การอภิปรายไม่ไว้วางใจรัฐบาล,ประยุทธ์​ จันทร์โอชา,ฝุ่น PM 2.5,สุดารัตน์ เกยุราพันธุ์,ข่าวทั่วไป